text: International skole har fået succes
  13 oktober 2010 kl. 08.27
  Skolen i Kolding begyndte med 13 elever i 2008. Nu er der over 50.
  Simon Mosekjær, leder af skolen, giver de virksomheder, som har troet på idéen om en international skole for hele Syddanmark i Kolding, en stor del af æren for succes'en:
  - Uden de underskudsgarantier og sponsorater, som virksomhederne har givet os, kunne vi ikke have taget det lange, seje træk, som det er, at få udbredt kendskabet til skolen. 
  På skolen - der hedder The Cosmo, International School of Southern Denmark - går der ikke blot udenlandske børn, men også danske børn af forældre, som ønsker at give deres børn en international skole-uddannelse.
  